EY/Tanska-Färsaaret-sekakomitean päätös N:o 1/99, tehty 22 päivänä kesäkuuta 1999, tiettyihin Euroopan yhteisössä vapaaseen liikkeeseen luovutettuihin tai Färsaarille tuotuihin kala- ja kalastustuotteisiin sovellettavasta tullikohtelusta ja niitä koskevista yksityiskohtaisista säännöistä tehdyn sopimuksen pöytäkirjan N:o 1 korvaamisesta



Virallinen lehti nro L 178 , 14/07/1999 s. 0058 - 0067



EY/TANSKA-FÄRSAARET-SEKAKOMITEAN PÄÄTÖS N:o 1/99, tehty 22 päivänä kesäkuuta 1999, tiettyihin Euroopan yhteisössä vapaaseen liikkeeseen luovutettuihin tai Färsaarille tuotuihin kala- ja kalastustuotteisiin sovellettavasta tullikohtelusta ja niitä koskevista yksityiskohtaisista säännöistä tehdyn sopimuksen pöytäkirjan N:o 1 korvaamisesta (1999/456/EY) SEKAKOMITEA, joka ottaa huomioon Euroopan yhteisön sekä Tanskan hallituksen ja Färsaarten maakuntahallituksen välisen sopimuksen(1) ja erityisesti sen 34 artiklan 1 kohdan, sekä katsoo, että 1) sopimuksen sekä sen ja Maailman kauppajärjestön (WTO) yhteydessä tehtyjen vapaakauppasopimusten sääntöjen yhdenmukaisuuden tarkastelun perusteella on katsottu aiheelliseksi tarkastella uudelleen sopimuksen pöytäkirjaa N:o 1, 2) uudelleentarkastelu edellyttää tiettyjen muutosten tekemistä kyseiseen pöytäkirjaan ja sen liitteisiin, 3) on yhtä aiheellista varmistaa, että uudelleentarkastelun yhteydessä toteutetut muutokset eivät aiheuta uhkaa kyseisten tuotteiden yhteisön markkinoiden vakaudelle, ja 4) komission Euroopan yhteisön puolesta, Tanskan hallituksen sekä Färsaarten maakuntahallituksen käymien neuvottelujen tuloksena on päätetty, että pöytäkirja N:o 1 ja sen liitteet korvataan liitteenä olevalla tekstillä, ON PÄÄTTÄNYT SEURAAVAA: 1 artikla Sopimuksen pöytäkirja N:o 1 ja sen liitteet korvataan tämän päätöksen liitteessä olevalla tekstillä. 2 artikla Tämä päätös tulee voimaan sen tekemistä seuraavan toisen kuukauden ensimmäisenä päivänä. Tehty Brysselissä 22 päivänä kesäkuuta 1999. Sekakomitean puolesta Alexander WIEDOW Puheenjohtaja (1) EYVL L 53, 22.2.1997, s. 2. LIITE "PÖYTÄKIRJA N:o 1 tiettyihin Euroopan yhteisössä vapaaseen liikkeeseen luovutettuihin tai Färsaarille tuotuihin kala- ja kalastustuotteisiin sovellettavasta tullikohtelusta ja niitä koskevista yksityiskohtaisista säännöistä 1 artikla Tämän pöytäkirjan liitteessä lueteltujen Färsaarten alkuperätuotteiden osalta: 1) ei oteta käyttöön uusia tulleja Euroopan yhteisön ja Färsaarten välisessä kaupassa, 2) sovelletaan niitä yhteisöön tuotaessa liitteessä ilmoitettuja etuustulleja ja muita ehtoja. 2 artikla Tässä pöytäkirjassa tarkoitettuihin tuotteisiin ei sovelleta yhteisön nyt tai vastaisuudessa asettamia viitehintoja. 3 artikla 1. Jos toisen sopimuspuolen tietyn kalastustuotteen tuontihinnan lasku vaikuttaa tai saattaa vaikuttaa hyvin haitallisesti toisen sopimuspuolen tuotantoon, kyseinen sopimuspuoli voi toteuttaa asianmukaisia toimenpiteitä. 2. Toimenpiteitä valittaessa on annettava etusija niille, joista on vähiten haittaa tämän sopimuksen toiminnalle. 3. Ennen asianmukaisten toimenpiteiden toteuttamista kyseinen sopimuspuoli toimittaa sekakomitealle kaikki tilanteen perustellisen tutkimisen kannalta merkittävät tiedot sopimuspuolten kannalta hyväksyttävissä olevan sopivan ratkaisun löytämiseksi. 4. Kyseinen sopimuspuoli ei saa toteuttaa toimenpiteitä ennen kuin yksi kuukausi on kulunut ilmoituksen tekemisestä, paitsi jäljempänä 5 kohdassa kuvatuissa hätätapauksissa, ellei sekakomitean menettely ole päättynyt ennen mainitun määräajan kulumista umpeen. 5. Jos olosuhteet vaativat nopeata toimintaa, kyseinen sopimuspuoli voi aikaisintaan kolme päivää sen jälkeen, kun se on saattanut asian toisen sopimuspuolen tietoon, soveltaa ainoastaan tilanteen korjaamiseksi tarvittavia toimenpiteitä. 6. Kaikista suojatoimenpiteistä on välittömästi ilmoitettava sekakomitealle ja niistä on määräajoin neuvoteltava komiteassa erityisesti niiden poistamiseksi niin pian kuin olosuhteet sallivat. 4 artikla Färtsaaret poistaa tuontitullit Euroopan yhteisöstä peräisin olevilta kala- ja kalastustuotteilta. LIITE Färsaarilta peräisin olevien ja sieltä tulevien tuotteiden tuonnissa Euroopan yhteisöön sovellettavat etuustullit ja muut edellytykset: TAULUKKO I >TAULUKON PAIKKA> TAULUKKO II >TAULUKON PAIKKA>"